ΓΡΑΠΤΗ ΕΡΩΤΗΣΗ E-3416/01

υποβολή: Konstantinos Hatzidakis (PPE-DE) προς την Επιτροπή

(21 Δεκεμβρίου 2001)

Θέμα: Διαχείριση και καταβολή ενισχύσεων στους παραγωγούς εσπεριδοειδών στην Ελλάδα

Στις παραγράφους 2.36, 2.37, 2.40, 2.41, 2.42, 2.49, 2.164, 2.165, 2.173, 2.174 της ετήσιας έκθεσής του για το οικονομικό έτος 2000, το Ελεγκτικό Συνέδριο επισημαίνει σφάλματα διαχείρισης, αδυναμίες συστημάτων ελέγχου, ανεπαρκή αποτελεσματικότητα των συστημάτων ελέγχου, πλημμελές σύστημα καθορισμού των τιμών και πριμοδότησης κ.λ.π.

1. Ποιο είναι το πραγματικό πρόβλημα στη διαχείριση και καταβολή των ενισχύσεων των παραγωγών εσπεριδοειδών στην Ελλάδα·

2. Υπάρχει εξ αυτού του λόγου μείωση του εισοδήματος των παραγωγών, ποιας τάξεως είναι αυτή και ποιος ευθύνεται·

3. Σε ποιες ενέργειες προέβη ή προτίθεται να προβεί η Επιτροπή προκειμένου το σύστημα να καταστεί περισσότερο διαφανές και επωφελές για τους παραγωγούς·

Απάντηση του κ. Fischler εξ ονόματος της Επιτροπής

(30 Ιανουαρίου 2002)

Τα προβλήματα που διαπιστώθηκαν στη διαχείριση και καταβολή ενισχύσεων στους παραγωγούς εσπεριδοειδών στην Ελλάδα είναι πολλά και περίπλοκα.

Τα κυριότερα προβλήματα είναι τα εξής:

- στους ελέγχους που διεξήχθησαν από την ελληνική διοίκηση διαπιστώθηκαν αδυναμίες τόσο σε επίπεδο διοικητικών ελέγχων όσο και σε επίπεδο επιτόπιων ελέγχων·

- οι οργανισμοί παραγωγών εσπεριδοειδών δεν διατηρούν πάντα τα αναγκαία στοιχεία ώστε να είναι δυνατή η πραγματοποίηση αποτελεσματικών ελέγχων στα μέλη τους ή να είναι σε θέση η ελληνική διοίκηση να πραγματοποιήσει ελέγχους στις οργανώσεις και στα μέλη τους·

- η Ελλάδα αφαίρεσε στο παρελθόν, βάσει ενός εθνικού νόμου, ποσό ύψους 3 % από τις ενισχύσεις που καταβάλλονται στις οργανώσεις παραγωγώνπέρ του Οργανισμού Ελληνικών Γεωργικών Ασφαλίσεων (ΕΛΓΑ). Η Ελλάδα διαβεβαίωσε την Επιτροπή ότι έπαυσε να εφαρμόζει αυτή την πρακτική από το έτος 2001.

Μία μείωση του εισοδήματος των παραγωγών εσπεριδοειδών θα μπορούσε να προκύψει εάν οι συνεισφορές για τον ΕΛΓΑπερέβαιναν τις αποζημιώσεις προς τους παραγωγούς εσπεριδοειδών. Εξάλλου, η μη τήρηση των κανονιστικώνποχρεώσεων από μία οργάνωση παραγωγών εσπεριδοειδών μπορεί να έχει ως αποτέλεσμα την άρνηση χορήγησης ορισμένων ενισχύσεων στην οργάνωση και στα μέλη της. Εξάλλου, οι αδυναμίες που διαπιστώνονται στους ελέγχους των κρατών μελώνπάρχει κίνδυνος να οδηγήσουν σε αδικαιολόγητες πληρωμές στους δικαιούχους.

Το εισόδημα των παραγωγών εσπεριδοειδών προέρχεται από:

- πωλήσεις τους στην αγορά νωπών προϊόντων, και

- πωλήσεις τους στη βιομηχανία μεταποίησης.

Το εισόδημά τους προέρχεται, επομένως, από το σύνολο των πωλήσεων στις δύο αγορές και πρέπει να συγκριθεί με το κόστος παραγωγής. Το τμήμα της παραγωγής που πωλείται στη μεταποίηση σε κοινοτικό επίπεδο αντιπροσωπεύει μόνο 20 έως 30 %, είναι επομένως το τμήμα που πωλείται στην αγορά νωπών προϊόντων που αποτελεί την κύρια πηγή εισοδήματος.

Η μείωση των ενισχύσεων στη μεταποίηση κατά τις τελευταίες περιόδους εμπορίας οφειλόταν στηνπέρβαση των κοινοτικών κατωφλίων. Η Επιτροπή ανέλαβε τις ευθύνες της. Το Συμβούλιο, κατόπιν προτάσεως της Επιτροπής, εξέδωσε τον κανονισμό (ΕΚ) αριθ. 2699/2000 του Συμβουλίου της 4ης Δεκεμβρίου 2000 (για την τροποποίηση του κανονισμού (ΕΚ) αριθ. 2200/96 για την κοινή οργάνωση αγοράς στον τομέα των οπωροκηπευτικών, του κανονισμού (ΕΚ) αριθ. 2201/96 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά και του κανονισμού (ΕΚ) αριθ. 2202/96 περί καθεστώτος ενισχύσεως των παραγωγών ορισμένων εσπεριδοειδών(1)) με τον οποίο τα κατώφλια μεταποίησης αυξήθηκαν. Όσον αφορά τα πορτοκάλια, η αύξηση αυτήπήρξε της τάξεως του 26,2 %.

Επιπλέον, το κοινοτικό κατώφλι κατανεμήθηκε ανά κράτος μέλος, ώστε ο παραγωγός κάθε κράτους μέλους να είναιπεύθυνος για ενδεχόμενεςπερβάσεις των κατωφλίων.

Η άμεση επίπτωση της αύξησης των κατωφλίων ήταν η μη μείωση των ενισχύσεων στη μεταποίηση των πορτοκαλιών για την περίοδο εμπορίας 2001/2002.

(1) ΕΕ L 311 της 12.12.2000.